b'\n_START_ARTICLE_\nZako\xc4\x8deno zra\xc4\x8denje\n_START_PARAGRAPH_\nZako\xc4\x8deno zra\xc4\x8denje (ko\xc4\x8dno zra\xc4\x8denje, bijela radijacija, zako\xc4\x8dno zra\xc4\x8denje) jest kontinuirani spektar X-zraka._NEWLINE_Ovo elektromagnetsko zra\xc4\x8denje nastaje kad djeli\xc4\x87 naboja, primjerice elektron biva ubrzan. Svaka promjena brzine nekog djeli\xc4\x87a naboja jest zra\xc4\x8denje. O zako\xc4\x8denom zra\xc4\x8denju u u\xc5\xbeem smislu govorimo kad djeli\xc4\x87 tvari biva zako\xc4\x8den._NEWLINE_Pojava se doga\xc4\x91a kad jako pozitivno elektri\xc4\x8dno polje jezgre djeluje na upadni negativni elektron. Tada on skre\xc4\x87e s putanje pri \xc4\x8demu mu se kineti\xc4\x8dka energija smanji. Razlika stanja razine kineti\xc4\x8dke energije u vremenu, to jest prije i poslije skretanja s putanje emitira se kao X-kvant odnosno rentgenska zraka. Blizina jezgre i po\xc4\x8detna energija elektrona upravno je srazmjerna energiji X-fotona. \xc5\xa0to je elektron bli\xc5\xbee pro\xc5\xa1ao jezgri i \xc5\xa1to mu je po\xc4\x8detna energija ve\xc4\x87a, to je ve\xc4\x87a i energija X-fotona. _NEWLINE_Prolaskom kroz anodu upadni elektroni postupno gube energiju. Razlog je prolazak kroz elektri\xc4\x8dna polja jezgara na razli\xc4\x8ditim udaljenostima. Svako skretanja rezultira gubitkom dijela energije. Zbog toga emitiranog X-zra\xc4\x8denja mogu imati bilo koju energiju do maksimalne energije. Tim putem nastaje kontinuirani spektar X-zra\xc4\x8denja._NEWLINE_Ko\xc4\x8dno zra\xc4\x8denje (kontinuirani spektar) je jedna od dviju komponenta spektra rendgenskog zra\xc4\x8denja. Druga je karakteristi\xc4\x8dno zra\xc4\x8denje (linijski spektar).'